《将至清泉怀诸相知》
明代·萧显

朱函宝册下尧廷，千里兼程水陆经。避节尘氛天外静，对船山色雨中青。

源泉去我馀三日，瀚海何人识二星。尚忆昔年游赏处，一杯曾共醉林坰。

作者简介：（1431—1506）山海卫人。字文明，号履庵，更号海钓。成化八年进士，擢兵科给事中，累官福建按察佥事。以正直称，为诗清简有思致，书尤沉著顿挫，自成一家。有《海钓遗风》等。